**Državni proračun 2023**

**Kako polnimo proračun in za kaj namenjamo vaš denar**

Proračun je pripravljen v negotovih razmerah, kljub vsemu pa je razvojno naravnan in prinaša dovolj sredstev za omilitev draginje. S 16,7 milijarde evrov bomo tako med drugim pomagali gospodinjstvom in gospodarstvu ter zagotovili energetsko in prehransko varnost. Investicijam bomo namenili rekordno visoka proračunska sredstva.

**Za kaj denar porabimo - proračunski odhodki 2023 v milijonih evrov**

Znanost 485

Kmetijstvo 594

Trg dela 246

Izobraževanje in šport 2.402

Varnost 1.939

Promet 1.289

Podjetništvo in konkurenčnost 237

Plačila v Evropsko unijo 654

Kultura 304

Ekonomska in zunanja politika, javna uprava 1.309

Okolje, prostor in energija 686

Socialna varnost 1.757

Pokojninsko varstvo 1.227

Servisiranje javnega dolga 655

Zdravje 687

Intervencijski programi 2.220

Odhodki skupaj 16.691

**Socialna varnost in pokojninsko varstvo**

Socialni varnosti bomo namenili skoraj 1,8 milijarde evrov. Med drugim bomo denar namenili za nadomestila brezposelnim, otroške dodatke, družinske prejemke, starševska nadomestila, kritje stroškov oskrbe v domovih, rejnine, štipendije, prevoze v šolo ter prehrano učencev, dijakov in študentov. Za pokojninsko varstvo bomo skupaj namenili 7,1 milijarde evrov, od tega iz državnega proračuna približno 1,2 milijarde evrov, preostanek pa iz zbranih prispevkov za socialno varnost.

**Zdrav****je**

Zdravje je največja vrednota, zato bomo povečali sredstva za zdravstvo. 687 milijonov evrov bomo med drugim namenili za skrajševanje čakalnih vrst, digitalizacijo in investicije ter spodbujanje zaposlovanja. Zdravstvena blagajna pa bo za zdravje namenila 4,3 milijarde evrov.

**Varnost**

Poskrbeli bomo za varnost. Z 1,9 milijarde evrov bomo med drugim izboljšali sistem varstva pred naravnimi in drugimi nesrečami, okrepili kibernetsko varnost ter spodbudili modernizacijo policije in vojske.

**Draginja**

Posebno pozornost bomo posvetili zaščiti gospodinjstev in pomoči gospodarstvu v času zaostrenih kriznih razmer. Za omilitev draginje ter zagotavljanje energetske in prehranske varnosti smo predvideli 1,2 milijarde evrov. Cilj je, da breme krize pravično razdelimo in da se pomoč premišljeno razdeli ter usmeri k tistim, ki jo najbolj potrebujejo. Razmere ves čas pozorno spremljamo, ukrepamo postopno, pri tem pa skrbimo tudi za javnofinančno vzdržnost.

**Prizadevali si bomo za uspešno porabo sredstev za okrevanje in odpornost**

Na voljo so evropska sredstva, namenjena krepitvi odpornosti gospodarstva, ki bo bolj prijazno okolju in bo razvijalo uspešne digitalne rešitve. Skupaj je za projekte iz Načrta za okrevanje in odpornost do konca leta 2026 na voljo skoraj 1,5 milijarde evrov nepovratnih sredstev in 700 milijonov evrov posojil.

**Okolje in podnebni izzivi**

Slovenija je zelena dežela in takšno želimo tudi ohraniti. S 516 milijoni evrov bomo med drugim spodbudili investicije v obnovljive vire energije, prilagajanje in odpravljanje posledic podnebnih sprememb, urejali vodotoke ter ohranjali biotsko raznovrstnost.

**Raziskave in razvoj**

Povečujemo sredstva za raziskave in razvoj. S 485 milijoni evrov bomo krepili konkurenčnost gospodarstva in podpirali tehnološko razvojna podjetja, vlagali bomo v raziskovalce in njihovo opremo ter spodbujali sodelovanje izobraževalnih ustanov in gospodarstva.

**Investicije**

Proračun za leto 2023 je najbolj razvojno naravnan doslej, saj je za investicije predvidenih rekordnih skoraj 2,5 milijarde evrov. Vlagali bomo v sončne elektrarne, zdravstvene ustanove, varovanje okolja, znanost, varnost, železnice in ceste.

V državnem proračunu za leto 2023 načrtujemo 13,4 milijarde evrov prihodkov in 16,7 milijarde evrov odhodkov. Načrtovani primanjkljaj v višini 3,3 milijarde evrov prestavlja približno 5 % bruto domačega proizvoda.

**Kako denar zberemo – glavni proračunski prihodki 2023 v milijonih evrov**

Davek na dodano vrednost 5.038

Prejeta sredstva iz Evropske unije 1.778

Trošarine 1.452

Dohodnina 1.719

Drugi prihodki 1.332

Davek od dohodkov pravnih oseb 1.516

Nedavčni prihodki 542

Prihodki skupaj 13.377

**Podrobnejše** **informacije**

Podrobnejše informacije glede porabe proračunskih sredstev lahko spremljate v

interaktivnem grafičnem prikazu ključnih podatkov državnega proračuna na spletni strani

<https://proracun.gov.si>.

**Objava proračuna in kontakti:**

<https://www.gov.si/teme/sprejeti-proracun/>